ΓΡΑΠΤΗ ΕΡΩΤΗΣΗ P-1234/01

υποβολή: Carlos Carnero Gonzlez (PSE) προς το Συμβούλιο

(11 Απριλίου 2001)

Θέμα: Πώληση όπλων εκ μέρους της Ισπανίας στην Ισημερινή Γουϊνέα και κώδικας συμπεριφοράς της Ε.Ε.

Σε έκθεση που εκπόνησε η έδρα για την Unesco του Αυτόνομου Πανεπιστημίου της Βαρκελώνηςποστηρίζεται ότι η Ισπανία έχει πωλήσει στην Δημοκρατία της Ισημερινής Γουϊνέας μεγάλο αριθμό όπλων κατά την διάρκεια του 2000. Συγκεκριμένα η έκθεση - την διεξαγωγή της οποία ανέθεσαν η Διεθνής Αμνηστία, η Greenpeace, η Intermm Oxfam και οι Ιατροί χωρίς σύνορα(μη κυβερνητικές οργανώσεις που συμμετέχουν στην εκστρατεία Αντίο στα όπλα) - αποκαλύπτει ότι φαίνεται να έχουν διατεθεί 11 500 βλήματα αξίας περίπου 182 εκατ. πεσετών.

Όπωςποστηρίζεται στην έκθεση που παρουσίασε ο κ. Gustavo Galln ενώπιον της Επιτροπής για τα Δικαιώματα του Ανθρώπου του ΟΗΕ και όπως έχουν καταγγείλει πολλοί ανεξάρτητοι οργανισμοί, η Ισημερινή Γουϊνέα διαθέτει καθεστώς το οποίο παραβιάζει συστηματικώς τα ανθρώπινα δικαιώματα, συνειδητά δεν εφαρμόζει τις δημοκρατικές αρχές και εξακολουθεί μέχρι σήμερα να μην έχειπογράψει ούτε την Σύμβαση κατά των βασανιστηρίων, ούτε το καθεστώς του Διεθνούς Ποινικού Δικαστηρίου.

Ο συντάκτης της παρούσας ερώτησης μπόρεσε να διαπιστώσει προσωπικώς, εδώ και λίγο περισσότερο από ένα μήνα, κατά τη διάρκεια ταξιδιού του στο Malabo και στο Bata, ότι ούτε τα ανθρώπινα δικαιώματα, ούτε οι δημοκρατικές αρχές εφαρμόζονται από την κυβέρνηση του προέδρου Teodoro Obiang, παρά τις επανειλημμένεςποσχέσεις του προς πολλούς διεθνείς συνομιλητές του, συμπεριλαμβανομένου και του προέδρου της Επιτροπής κ. Romano Prodi με τον οποίο είχε συνομιλίες κατά τον Σεπτέμβριο του 1999.

Ενώπιον αυτών των καταγγελιών, προτίθεται το Συμβούλιο να ζητήσει από την ισπανική κυβέρνηση ευρύτερες και λεπτομερέστερες επίσημες εξηγήσεις για την προαναφερθείσαπόθεση; Δεν φρονεί το Συμβούλιο ότι η προαναφερθείσα πώληση βλημάτων αντιβαίνει προς τις αρχές του κώδικα συμπεριφοράς που ενέκρινε η Ε.Ε. σχετικά με την εξαγωγή όπλων σε χώρες οι οποίες, όπως η Ισημερινή Γουϊνέα, δεν σέβονται τα δικαιώματα του ανθρώπου; Προτίθεται να ζητήσει από τις αρχές της Μαδρίτης να σταματήσουν το εν λόγω εμπόριο, σύμφωνα με τον προαναφερθέντα κώδικα, εφόσον η Ισημερινή Γουϊνέα δεν αποτελεί πλήρως δημοκρατικό κράτος;

Απάντηση

(27 Σεπτεμβρίου 2001)

Η θέση της Ευρωπαϊκής Ένωσης σχετικά με τις εξαγωγές όπλων εκφράζεται στον Κώδικα συμπεριφοράς της Ευρωπαϊκής Ένωσης όσον αφορά την εξαγωγή όπλων, ο οποίος εγκρίθηκε στις 8 Ιουνίου 1998. Παρότι η συγκεκριμένη περίπτωση στην οποία αναφέρεται ο αξιότιμος βουλευτής δεν έχει τεθεί ενώπιον του Συμβουλίου, οι αποφάσεις περί της χορήγησης αδείας εξαγωγής λαμβάνονται μεμονωμένα από τα κράτη μέλη λαμβάνοντας πλήρωςπόψη τον Κώδικα συμπεριφοράς και τα κριτήρια που περιλαμβάνει. Ο Κώδικας συμπεριφοράς δεν προβλέπει ότι τα κράτη μέλη οφείλουν να δίνουν πληροφορίες στο Συμβούλιο σχετικά με τις αιτίες χορήγησης αδειών εξαγωγής, το δε Συμβούλιο δεν είναι αρμόδιο να εκφέρει κρίση επί συγκεκριμένης συναλλαγής. Ωστόσο, τα κράτη μέλη καλούνται να ενημερώνουν ετησίως το Συμβούλιο σχετικά με τις εξαγωγές όπλων στις οποίες προέβησαν· βάσει της ενημέρωσης αυτής καταρτίζεται ετήσια έκθεση προκειμένου να γίνει κοινή αξιολόγηση της λειτουργίας του Κώδικα.